Trump banni duo applicationes informatic
Le 6 de augusto 2020, le presidente american Donald Trump instaurava large interdictiones contra duo applicationes chinese. Ille interdiceva al interprisas american de facer affaires con ByteDance, le proprietario del application de diffusion de videos Tiktok, e con Tencent, le proprietaro del application de messageria WeChat. Le decretos entrara in effecto in 45 dies. 

Secundo le analysatores, il non es toto clar si senior Trump possede un autoritate legal pro facer tal actiones.

Iste decision eveni in le contexto de preoccupationes re le collecta de datos e le protection del vita private que le governamento de Trump e le legislatores american exprimeva concernente le applicationes. Totevia, nulle probas ha essite invocate pro appoiar le accusationes.

Le duo societates declarava que illos non parti lor datos con le governamento chinese. "Io es le prime, qui crita sur omne tectos quando il ha un problema flagrante de confidentialitate alicubi", declarava Will Strafach, un experto in securitate mobile, al Associated Press le mense passate. "Ma nos trova nihil que on pote appellar un signal de fumo re Tiktok".

Le secretario de stato Mike Pompeo declarava mercuridi que le Statos Unite non autorisara le botecas a distribuer le applicationes chinese pro rationes de securitate.

Le analysatores dice que illes expecta que China facera represalias. Milliones de personas in le tote mundo usa iste duo applicationes.

Fonte 

  Trump bane dois aplicativos chineses

Actualitates
Eventos